Genovaitė Giedraitienė-Šidiškiūtė - Vikipedija

# Genovaitė Giedraitienė-Šidiškiūtė

### Straipsnis iš Vikipedijos, laisvosios enciklopedijos.

Genovaitė Giedraitienė-Šidiškiūtė

Genovaitė Giedraitienė-Šidiškiūtė (1912 m. sausio 15 d. Chicagoje, IL - JAV), dainininkė (koloratūrinis sopranas), pianistė, vargonininkė, pedagogė.

## [taisyti] Biografija

Nuo aštuonerių metų pradėjo mokytis smuikuoti ir skambinti fortepijonu. Paaugusi pas O. Pocienę mokėsi dainuoti, o vėliau įstojo į A. Pociaus vadovaujamą L. van Beethoveno konservatoriją Chicagoje, kurią baigė 1929 ir gavo muzikos mokytojos diplomą. Dar studijavo American Conservatory of Music Chicagoje ir De Paul University School of Music Chicagoje. Dainavimo mokėsi pas E. De Sallemą, T. McBurney, H. Kurenko, N. Gardani, o Little Theatre Association mokėsi vaidybos ir operos meno pas Sacerdoti. 1931 dainininkų konkurse laimėjusi pirmąją premiją, koncertavo su Chicagos simfoniniu orkestru, 1933 dainavo Pasaulinės parodos Lietuvių dienoje. Chicagoje, 1937 m. rugsėjo 14 d. debiutavo Chicagos Lietuvių akademijoje, koncertavo su Č. Sasnausko vyrų choru, dalyvavo daugelyje lietuvių ir kitataučių koncertuose, dainavo per radiją ir „Draugo" rengiamuose koncertuose. Režisavo ir statė operetes ir operas, pati jose dainavo, važinėjo po Siaurės Chicagą ir mokė dainuoti vaikus - Šv. Mykolo parapijoje ir kitur.

Nuo 1929 vargonininkavo Šv. Dovydo airių bažnyčioje Chicagoje, kur dirbo apie 65 metus. 1952 talkino „Dainavos" meno ansambliui statant L. van Beethoveno oratoriją „Kristus Alyvų kalne".

Nuo 1930 dėstė L. van Beethoveno konservatorijoje. 1988 m. rugpjūčio 13 d. Šv. Dovydo bažnyčioje jos garbei buvo dedikuoti nauji vargonai. Vadovavo ir šios parapijos chorui, iki 1993 nuolat griežė laidotuvių pamaldose.

Nuo 1940 ALRK Vargonininkų sąjungos narė -tuomet vienintelė moteris vargonininkė ir pagarsėjusi muzikė lietuvė. Turėjo savo fortepijono ir dainavimo studiją.

## [taisyti] Šaltinis

Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999. Informacijos publikavimui gautas žodinis autoriaus leidimas.

Rodomas puslapis "http://lt.wikipedia.org../../../g/e/n/Genovait%C4%97_Giedraitien%C4%97-%C5%A0idi%C5%A1ki%C5%ABt%C4%97_c267.html"

Kategorijos: Lietuvos chorvedžiai | Lietuvos dainininkai | Lietuvos pedagogai | Lietuvos vargonininkai

##### Views

- Straipsnis
- Aptarimas
- Dabartinė versija

##### Paieška